钦定古今图书集成/理学汇编/字学典/第047卷 > 《宋高似孙纬略》 > 《楷书》
## 钦定古今图书集成/理学汇编/字学典/第047卷 > 《宋高似孙纬略》 > 《楷书》

《晋中经簿》曰：有湘素书，白缣楷书，黄纸楷书，白绢行
书，二尺竹牒楷书，白练绢楷书。广内置楷书吏，自晋
始。唐元宗始以隶、楷书易古文《尚书》。今儒不识古文，
自唐开元始。宋景公尝言：苏颋撰《朝觐坛颂》曰：“有乩
虞氏馆阁校雠官，于乩字之右点曰：‘疑不知’。”有杨备
者，得古文《尚书释文》，知乩字为古稽字，此开元以隶
楷书易古文之失也。